Na primeira estancia amuésanse los pisales platerescos de Juan de Badajoz el Mozu, qu'estorgaban la xubida a la sala capitular. Nada tien qu'envidiar a la costruyida pur Covarrubias nel Palaciu de Santa Cruz de Toledu. Ye imposible sacar tantu rendimientu a tan piqueñu espaciu cun una oubra tan perfeuta. el soporte de los sous cuerpos ta profusamente decoráu cun llabores menudas de bueranios, "candelieri", medallos y outros temas del miyor Renacimientu. Buscouse cumu pretestu p'allugare l'escudu del obispu mecenas, Pedro Manuel, la piqueña tribuna que rescambla sobru la balaustrada.